Dansarar í Allir geta dansað æfa stíft fyrir þetta verkefni , Myndir / Marínó Flóvent Þriðji þátturinn af Allir geta dansað verður sýndur í beinni útsendingu á Stöð 2 í kvöld strax að loknum kvöldfréttum og Íslandi í dag . Dansararnir leggja allir mikinn metnað í æfingaferlið og æfa nú stíft fyrir næsta þátt . Þau nota alla sína krafta í atriðin og slasaðist Vilborg Arna til dæmis við að æfa lyftur fyrir síðasta þátt . Hún dansar nú með rifinn magavöðva . Haffi Haff og Sophie Louise munu dansa Quickstep og Eyjó og Telma Rut ætla að dansa Salsa . Veigar Páll og Ástrós munu dansa Foxtrott og Jón Viðar og Malín Agla ætla að tækla Rubmuna . Solla og Daði Freyr dansa Jive en Vilborg Arna og Javi dansa Tangó . Regína Ósk og Max dansa Vínarvals , Manuela Ósk og Jón Eyþór dansa Paso Doble og Vala Eiríks og Sigurður Már dansa Sömbu . Dansarar ætla að taka sín spor við lög frá Lady Gaga , Ragga Bjarna , The Weeknd , Michael Jackson og fleiri tónlistarmönnum . Á meðan við teljum niður í þáttinn á morgun má hér skoða myndir frá síðasta þætti . Allar myndirnar tók ljósmyndarinn Marínó Flóvent .